
Ehituslubade väljastamine

1. ASJAOLUD JA MENETLUSE KÄIK

Läbivaatamiseks laekusid ehitiste ehituslubade väljastamise taotlused koos seadusega ettenähtud korras kooskõlastatud ehitusprojektidega ja riigilõivu maksekorraldustega.

 

2.    ÕIGUSLIKUD JÄRELDUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna Ehitusmääruse §24  lg 4, 5 kohaselt koostab Ehitusjärelevalve osakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.3. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb ehitusloa taotlus,  ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-s 47 nimetatud projekteerimises pädeva või kontrollitud käesoleva seaduse §-s 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud ning tasuda riigilõiv.
2.4. Ehitusseaduse §23 lõike 5 kohaselt ehitusluba teisele isikule kuuluvale kinnisasjale tehnovõrgu- või rajatise ehitamiseks väljastatakse kinnisasja omaniku nõusolekul.

                                              3.          OTSUS
Väljastada ehitusload:
3.1.  Gvozdika AÜ, Päevalille tn. 68 üksikelamu püstitamiseks; 

3.2.  Rahu tn. 14, 14a, 16, 16b, 16c, 16d, 16e, 16k, 18, 18b,  20, 22, 22a, 26, 28, 28a, 30,          

        32, 34, 34b, Kangelaste pr. 24, 24b, 30, 34, 36, 40, 42,  44,  Pähklimäe tn. 2, 4, 6,              

        6a, 7,   9, 11, Tallinna mnt. 59, 61, 63, 63a, 65 sideõhuliini paigaldamiseks. 

4. RAKENDUSSÄTTED

 4.1. Korraldus jõustub seadusega ettenähtud korras.

 4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

